GÉNESIS 3, Afrikaans 1933/1953 (AFR53) | The Bible App
Sonde en veroordeling van die mens. Die eerste belofte.
1MAAR die #Openb. 12:9; 20:2slang was #Mt. 10:16; II Kor. 11:3listiger as al die diere van die veld wat die Here God gemaak het. En hy sê vir die vrou: Is dit ook so dat God gesê het: Julle mag nie eet van al die bome van die tuin nie?
2En die vrou antwoord die slang: Van die vrugte van die bome in die tuin mag ons eet,
3 # Gén. 2:17 maar van die vrugte van die boom wat in die middel van die tuin is, het God gesê: Julle mag daarvan nie eet nie en dit nie aanroer nie, anders sal julle sterwe.
4Toe sê die slang vir die vrou: Julle sal gewis nie sterwe nie;
5maar God weet dat as julle daarvan eet, julle oë sal oopgaan, sodat julle soos God sal wees deur goed en kwaad te ken.
6Toe sien die vrou dat die boom goed was om van te eet en dat hy 'n lus was vir die oë, ja, 'n boom wat 'n mens kan begeer om verstand te verkry; en sy neem van sy vrugte en #I Tim. 2:14eet en gee ook aan haar man by haar, en hy het geëet.
7Toe gaan altwee se oë #Gén. 3:5oop, en hulle word gewaar dat hulle naak is; #Gén. 2:25en hulle het vyeblare aanmekaargewerk en vir hulle skorte gemaak.
8En hulle het die stem van die Here God gehoor terwyl Hy wandel in die tuin in die aandwindjie; en die mens en sy vrou het hulle verberg vir die aangesig van die Here God tussen die bome van die tuin.
9Toe roep die Here God na die mens en sê vir hom: Waar is jy?
10En hy antwoord: Ek het u geruis gehoor in die tuin en gevrees, want ek is naak; daarom het ek my verberg.
11En Hy sê: Wie het jou te kenne gegee dat jy naak is? Het jy geëet van die boom waarvan Ek jou beveel het om nie te eet nie?
12En die mens antwoord: #Gén. 2:18Die vrou wat U gegee het om by my te wees, sy het my van die boom gegee, en ek het geëet.
13Daarop sê die Here God aan die vrou: Wat het jy nou gedoen? En die vrou antwoord: Die slang het my bedrieg, en ek het geëet.
14Toe sê die Here God aan die slang: Omdat jy dit gedoen het, is jy vervloek onder al die vee en al die diere van die veld. Op jou buik moet jy seil, en #Jes. 65:25; Miga 7:17stof moet jy eet al die dae van jou lewe.
15En #I Joh. 3:8; Gal. 4:4Ek sal vyandskap stel tussen jou en die vrou, en tussen jou saad en haar saad. #Rom. 16:20; Hebr. 2:14Hý sal jou die kop vermorsel, en jý sal hom in die hakskeen byt.
16Aan die vrou het Hy gesê: Ek sal grootliks vermeerder jou moeite en jou swangerskap; met smart sal jy kinders baar; en na jou man sal jou begeerte wees, en hý sal oor jou #I Kor. 14:34; Efés. 5:22,23,24; Kol. 3:18; I Tim. 2:11,12heers.
17En aan die mens het Hy gesê: Omdat jy geluister het na die stem van jou vrou en van die boom geëet het #Gén. 2:17waarvan Ek jou beveel het om nie te eet nie — #Rom. 8:20-22vervloek is die aarde om jou ontwil; #Job 5:7; Pred. 2:22,23met moeite sal jy daarvan eet al die dae van jou lewe.
18Ook sal dit vir jou dorings en distels voortbring; en jy sal die plante van die veld eet.
19In die sweet van jou aangesig sal jy brood eet totdat jy terugkeer na die aarde, want daaruit is jy geneem. #Gén. 2:7Want stof is jy, #Job 34:15; Pred. 3:20; 12:7en tot stof sal jy terugkeer.
20En die mens het sy vrou Eva genoem, omdat sy moeder geword het van alles wat lewe.
21En die Here God het vir die mens en sy vrou rokke van vel gemaak en hulle dit aangetrek.
22Toe sê die Here God: Nou het die mens geword soos een van Ons deur goed en kwaad te ken. As hy nou maar nie sy hand uitsteek #Gén. 2:9en ook van die boom van die lewe neem en eet en lewe in ewigheid nie!
23Toe stuur die Here God hom weg uit die tuin van Eden om die grond te bewerk waaruit hy geneem is.
24So het Hy dan die mens weggedrywe en gérubs aan die oostekant van die tuin van Eden laat woon, met die swaard wat vlam en flikker, om die toegang tot die boom van die lewe te bewaak.
Verken GÉNESIS 3 se verse